stanford-oval/wikipedia huggingface dataset:
אלאדין ומנורת הקסמים
עיבודים > תיאטרון

בישראל עובד סיפורו של אלאדין לתיאטרון מספר פעמים.
ב-1998 עלתה ההצגה "אלאדין", בה שיחקו ליאור כלפון בתפקיד אלאדין, חנה לסלאו בתפקיד ג'יני, אברהם מור בתור הקיסר, רובי דואניאס בתפקיד דימון הרשע, יניב פולישוק בתור עוזרו בובוש, נועה דורי בתפקיד יסמין, ניקי גולדשטיין ועוד.
ב-2004 עלה המחזמר אלאדין בו שיחקו תום אבני (אלאדין), אלי יצפאן (הג'יני), הדס מורנו (יסמין), צביקה הדר (ג'אפר), שירלי לילו, בני אבני, גיל קפטן ועוד.
בשנת 2007 שיחק רודריגו גונזלס את דמותו של אלאדין, אילנית לוי שיחקה את הנסיכה וחנה לסלאו שבה לתפקיד הג'יני לסירוגין עם הילה מערבי.
בשנת 2011 במחזמר "שובו של הג'יני" גילם את הדמות אלדין ציון ברוך, לצד חבריו בשלישיית מה קשור: אסי ישראלוף בתפקיד ג'אפר, שלום מיכאלשווילי בתפקיד אימו של אלדין. לצדם שיחקו אגם רודברג בתור יסמין, יניב פולישוק בתפקיד אביה הסולטאן וקובי פרג' בתפקיד הג'יני שזכה לביקורות משבחות על תפקידו.
בשנת 2013 כיכב הזמר הראל סקעת במחזמר "אלאדין ויסמין", את יסמין גילמה שירי מימון ואלי יצפאן שב לתפקיד הג'יני, יחד עם מרטין אומנסקי כג'אפר ואריה מוסקונה בתור הסולטאן.
בשנת 2017 היה זה אסף הרץ ב"אלאדין והנסיכה יסמין", את הנסיכה גילמה שם עדי הימלבלוי, את הג'יני גילם טוביה צפיר ואת המכשף גילם חובי סטאר. בנוסף, השתתף מייקל לואיס בתור הנסיך קאסים.
בשנת 2018 גילם את הדמות כוכב הילדים רונו גיבור על לסירוגין עם אלון ליטבק ועמרי רוטברד בהפקה בבימויו של נתן נתנזון, את יסמין שיחקה ספיר דרמון לסירוגין עם יעל מסנר, חן שילוני ורות גונזלס, את הג'יני שיחק רני מזרחי, את ג'אפר גילם חנן גולדבלט ואת המלך גילם דורי בן זאב לסירוגין עם נתן נתנזון וקובי בר.
בשנת 2010 עלתה ההצגה אלאדין ומנורת הקסמים תיאטרון אורנה פורת לילדים ולנוער בעיבוד ובימוי של רענן פררה ומשה בן שושן. את הג'יני גילמו לסירוגין עדי אייזנמן ודודי גזית ואת אלאדין רועי קקון ושחר ישי.
בשנת 2019 תיאטרון הילדים הישראלי בהפקתה של קארין סתיו העלה את המחזמר אלאדין ישראל בכיכובם של שי ורועי כג'אפר ויאגו, יחד עם כוכב הילדים טוביה טוויג הידוע בשם טוויגי גיבור בריאות - בתפקיד הג'יני. בשנת 2022 העלה התיאטרון גרסה חדשה בשם "אלאדין ויסמין" כאשר את אלאדין מגלם בן זיני ואת יסמין מגלמת ענבלי בא לי. בשנת 2023 העלו את המחזמר מחדש כאשר עדי הימלבלוי שבה לגלם את הנסיכה.
בשנת 2024 הופיעה גרסה חדשה לסיפור, את אלאדין מגלם טל מוסרי ואת יסמין מגלמת מיכל ויצמן.
הערות שוליים

↑  Aladdin בפרויקט גוטנברג
| --- | --- |
בקרת זהויות :  NLI: 987007534768105171  GND: 4506935-9  LCCN: sh94002789  MusicBrainz work: 84f88c2e-08e9-4cbc-8710-428baeb1013b
קיילי בונבורי

| --- | --- |

 לידה:  30 בינואר 1989 (בת 35) מונטריאול, קוויבק, קנדה קנדה
 מדינה:  קנדה 
 השכלה:  תיכון פריור לייק פארק 
 תקופת הפעילות:  מ-2010
 עיסוק:  שחקנית, דוגמנית
 בן זוג:  ג'ון-ריאן אלן ריגינס
 מספר צאצאים:  2
 
קיילי בונבורי (באנגלית: Kylie Bunbury; נולדה ב-30 בינואר 1989) היא שחקנית קנדית-אמריקאית.
ראשית חייה

בונבורי נולדה במונטריאול, קנדה, לקריסטי נובאק ואלכס בונברי, שחקן כדורגל. אביה הוא ממוצא גויאני-קנדי ואמה היא אמריקאית ממוצא פולני ושוודי. היא בילתה את ילדותה באנגליה (במשך שנתיים), במדיירה, פורטוגל (במשך שבע שנים) ובפריור לייק, מינסוטה, ארצות הברית. היא מחשיבה את פריור לייק כביתה. יש לה שלושה אחים צעירים: טיאל, מטאו ולוגן.
קריירה

בונבורי התחילה את הקריירה שלה כדוגמנית. היא קיבלה את תפקיד המשחק הראשון שלה כקת'לין בימי חיינו לפרק אחד. היו לה גם תפקידים בנשף סיום ו־The Sitter. בונבורי גילמה את אווה סינקלייר בסדרת המדע הבדיוני של CBS "בתוך הבועה".  בונבורי שיחקה בסדרת הדרמה של פוקס "פסיעה". הסדרה בוטלה על ידי פוקס לאחר עונה אחת ב-1 במאי 2017.
בונבורי כיכבה בתור אנג'י ריצ'רדסון במיני-סדרה של נטפליקס כשהם רואים אותנו, שיצאה לאור ב-31 במאי 2019.
בשנת 2020, בונבורי היה בצוות השחקנים הראשי עבור העיבוד של peacock ל"עולם חדש מופלא" של אלדוס האקסלי. הסדרה בוטלה לאחר עונה אחת. באותה שנה היא החלה לגלם את קאסי דיוול בסדרת דרמת הפשע של ABC "ביג סקיי" .
חיים אישיים

בונבורי התארסה לג'ון-ריאן אלן ריגינס ב-8 באפריל 2018. הם נישאו ב-1 בינואר 2020. להם בן שנולד ב-6 בדצמבר 2021, ובת שנולדה ב-4 בנובמבר 2024.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2011 | נשף סיום | ג'ורדן לונדלי |  |
| 2011 | הבייביסיטרית ('אנ) | רוקסן |  |
| 2014 | בלי צחוק! | לאורן | סרט קצר |
| 2018 | לילה בטירוף | מישל סטרלינג |  |
| 2020 | לאכול חיטה! ('אנ) | אליסון |  |
| 2021 | אזהרה ('אנ) | אנה |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2010 | ימי חיינו | קת'לין | פרק: "#1.11388" |
| 2013–2014 | מפותל ('אנ) | לייסי פורטר | תפקיד ראשי; 19 פרקים |
| 2015 | בתוך הבועה | אווה סינקלייר / שחר סינקלייר-ברברה | תפקיד ראשי (עונה 3); 13 פרקים |
| 2015 | תאת ('אנ) | סוהאד | מיני סדרת טלוויזיה |
| 2016 | פסיעה ('אנ) | ג'נבייב "ג'יני" בייקר | תפקיד ראשי; 10 פרקים |
| 2017 | חוק וסדר: מדור מיוחד | הבלשית דווין הולידיי | פרק: "Chasing Demons" |
| 2018 | רובוט צ'יקן | הלגה פטאקי / אמא של אוסקר / ילדה | פרק: "יהודי מס' 1 פותח תיבת אוצר"; תפקיד קולי |
| 2018 | קבלו את כריסטי לאב ('אנ) | כריסטי לאב | סרט טלוויזיה |
| 2019 | כשהם רואים אותנו | אנג'י ריצ'רדסון | תפקיד ראשי, 4 פרקים |
| 2020 | אזור הדמדומים ('אנ) | קלאודיה | פרק: "תנסה, תנסה" |
| 2020 | עולם חדש מופלא | פראני קראון | תפקיד ראשי |
| 2020–2023 | ביג סקיי ('אנ) | קאסי דיוול | תפקיד ראשי |
הערות שוליים

↑  "Siblings Teal and Kylie Bunbury rising stars in soccer and Hollywood". Espn.go.com.
↑  "Twitter / MadelaineHasson: ⓗⓐⓟⓟⓨ". Twitter.com. 30 בינואר 2013. נבדק ב-17 בפברואר 2014. {{cite web}}:  (עזרה)
1 2  "Kylie Bunbury Details New Disney Starring Role "PROM" (Interview with Kylie Bunbury)". Bossip. אורכב מ-המקור ב-22 בפברואר 2014. נבדק ב-12 בפברואר 2014. {{cite web}}:  (עזרה)
↑  "Fall TV's breakout star — 'Pitch's' Kylie Bunbury — has Minnesota roots". Twin Cities (באנגלית אמריקאית). 16 בספטמבר 2016. נבדק ב-28 באוקטובר 2021. {{cite web}}:  (עזרה)
↑  "Schaerlaeckens: Teal Bunbury follows in father's footsteps". ESPN.com. נבדק ב-16 בינואר 2023. {{cite web}}:  (עזרה)
↑  The Bunbury Bunch: Soccer's Most Talented Family? (באנגלית), נבדק ב-16 בינואר 2023 {{citation}}:  (עזרה)
↑  "Kylie Bunbury on Instagram: "Favorite photo of my mom and I (& baby Logan in her belly) when we lived in Madeira, Portugal 🇵🇹 Mom, thank you for your love that is unconditional, absolute and profound. Beijinhos para a minha mãe 😘🌹 I love you"". Instagram (באנגלית). נבדק ב-16 בינואר 2023. {{cite web}}:  (עזרה)
1 2 3  "Minnesota model/actress Kylie Bunbury's career is right in focus". twincities.com. 5 במרץ 2011. נבדק ב-6 במרץ 2011. {{cite web}}:  (עזרה)
↑  "Kylie Bunbury Joins 'Under The Dome'; Nic Bishop In 'Dominion'". deadline.com. 26 בפברואר 2015. נבדק ב-26 בפברואר 2015. {{cite web}}:  (עזרה)
↑  "Fox releases promo trailer for 'Pitch,' about first female in MLB". nydailynews.com. נבדק ב-13 ביולי 2016. {{cite web}}:  (עזרה)
↑  "Fox Teams With MLB on Female Baseball Drama 'Pitch'". hollywoodreporter.com. 30 במרץ 2016. נבדק ב-13 ביולי 2016. {{cite web}}:  (עזרה)
↑  "Baseball drama 'Pitch' gets the hook at Fox". usatoday.com. נבדק ב-2 במאי 2017. {{cite web}}:  (עזרה)
↑  Patten, Dominic (1 במרץ 2019). "Ava DuVernay's 'Central Park Five' Gets Netflix Debut Date, New Name + Teaser". Deadline. {{cite web}}:  (עזרה)
↑  "Brave New World Arrives In The Future It Predicted". New York Times. 13 ביולי 2020. נבדק ב-16 ביולי 2020. {{cite web}}:  (עזרה)
↑  Andreeva, Nellie (3 במרץ 2020). "Kylie Bunbury To Headline David E. Kelley's PI Drama Series 'The Big Sky' On ABC". Deadline Hollywood. נבדק ב-3 במרץ 2020. {{cite web}}:  (עזרה)
↑  "Kylie Bunbury Is Engaged to Jon-Ryan Alan Riggins!". Entertainment Tonight (באנגלית אמריקאית). 10 באפריל 2018. {{cite web}}:  (עזרה)
↑  "Taylor Cole and Cameron Larson, Plus More Celeb Weddings of 2020". Us Weekly (באנגלית אמריקאית). 1 בינואר 2020. {{cite web}}:  (עזרה)
↑  "Big Sky's Kylie Bunbury Welcomes First Baby, Son Rumi Walker: "Unimaginable Love"". People.com (באנגלית). 15 בדצמבר 2021. נבדק ב-7 בינואר 2022. {{cite web}}:  (עזרה)
| --- | --- |
בקרת זהויות :  ISNI: 0000 0004 9934 8970  LCCN: no2018069837  VIAF: 19152744507727850004   WorldCat (עם VIAF): 19152744507727850004
היפה והחיה

ערך זה עוסק במעשייה עממית. אם התכוונתם למשמעות אחרת, ראו .
היפה והחיה, ציור מאת וולטר קריין, 1874
היפה והמוות משתקפים כבלט בדואט, הרברט לאוטמן, אקריליק, 1990
היפה והחיה (בצרפתית: La Belle et la Bête) הוא שמה של מעשייה עממית צרפתית אודות צעירה יפה המתאהבת בחיה בודדה שנמצאת תחת קללה, הכולאת אותה בטירתה.
היסטוריה של המעשייה

במאה השנייה לספירה כתב לוקיוס אפוליוס נוסח לסיפור על ארוס ופסייכה. נוסח זה נחשב לגרסה המוקדמת ביותר של סיפור היפה והחיה. במאה ה-16 פרסם ג'ובאני פרנצ'סקו סטרפרולה את הסיפור "מלך חזיר", הדומה מאוד לעלילת "היפה והחיה". בעת החדשה פורסמה האגדה בדפוס בגרסאות שונות, כשהראשונה בהן הייתה של גבריאל סוזן ברבו דה ווילנוו (Gabrielle-Suzanne Barbot) בשנת 1740. את פרסומה הנרחב קנתה המעשייה עם יציאתה בשנת 1756 בנוסח מקוצר אשר פורסם על ידי הסופרת הצרפתייה ז'אן מארי לפרינס דה בומון (Jeanne Marie Leprince de Beaumont) בעיתון לילדים. גרסאות שונות של המעשייה נפוצו ברחבי אירופה וזכו לחשיפה רבה.
בשנת 1946 עוּבד הסיפור לסרט בשחור-לבן הנושא אותו השם על ידי ז'אן קוקטו.
בשנת 1987 עובד הסיפור לסדרת טלוויזיה בשם "היפה והחיה בניו יורק" על ידי CBS. בעיבוד הטלוויזיוני בכיכובם של לינדה המילטון ורון פרלמן, הסיפור מתרחש בניו יורק במנהרות תת-קרקעיות. הסופר ג'ורג' ר. ר. מרטין ("שיר של אש ושל קרח") שימש כתסריטאי בסדרה.
בשנת 1991 יצרה חברת וולט דיסני סרט אנימציה בשם "היפה והחיה" על פי המעשייה, אשר זכה להצלחה רבה ברחבי העולם והיה סרט האנימציה הראשון שהיה מועמד לפרס אוסקר לסרט הטוב ביותר. בעקבות ההצלחה הפיקה החברה ב-1994 מחזמר על פי הסרט שהוצג בברודוויי.
ב-2017 ראתה אור גרסת הלייב אקשן של סרט האנימציה מ-1991 - היפה והחיה עם אמה ווטסון ודן סטיבנס בתפקידים הראשיים.
עלילה

סוחר עשיר גר באחוזה עם שלוש בנותיו, כולן יפות מאוד. הצעירה היא ילדה טובת לב בת ארבע עשרה ושמה בל ("יופי" בצרפתית); אחיותיה, לעומת זאת, מוצגות כרעות ואנוכיות. לאחר זמן, מאבד הסוחר את הונו בסערה בים, והוא נאלץ לחיות עם בנותיו בחווה קטנה כדי להתפרנס. כעבור כמה שנים, הסוחר שומע שאחת מספינותיו הגיעה בחזרה לנמל, לאחר שניצלה מהרס רכושו, ולכן הוא חוזר אל העיר כדי לגלות אם נשאר משהו מרכושו. לפני שהוא עוזב, הוא שואל את בנותיו אם הן רוצות שיביא להן מתנה כלשהי עם שובו. שתי בנותיו הבכורות מבקשות תכשיטים ושמלות, בחושבן כי הונו חזר; בל הסתפקה בוורד. הסוחר, לאימתו, מגלה כי מטען הספינה שלו כבר הוחרם כדי לשלם חובות שהותיר, והוא נותר בלי כסף שיאפשר לקנות לבנותיו את מתנותיהן.
בדרכו חזרה לביתו, הוא הולך לאיבוד ביער. כשהוא מחפש מחסה, הוא נכנס לארמון מפואר ומוצא שולחנות עמוסי מזון ושתייה, שהושארו כנראה על ידי הבעלים הסמויים של הארמון. הסוחר מקבל זאת כמתנה ומבלה שם את הלילה. למחרת בבוקר, כשהוא עומד לעזוב, הוא רואה גן ורדים ונזכר בבתו בל, שביקשה ורד. לאחר שהוא קוטף את הוורד היפה ביותר, הוא מוצא את עצמו מול חיה מאיימת, שמספרת לו כי על שום כוונתו לגזול את הנכס היקר ביותר לאחר שהתארח אצלו, הסוחר חייב למות. הסוחר מתחנן לצאת לחופשי, בטענה שהוא הרים רק עלה כמתנה לבתו הצעירה. החיה מסכימה לתת לו את העלה עבור בל, רק אם הסוחר יחזור לטירה, או שבתו תלך לטירה במקומו.
הסוחר כועס, אך מקבל זאת. החיה שולחת אותו לדרכו, עם תכשיטים ובגדים יפים עבור בנותיו, ומדגישה כי בל חייבת לבוא לטירה מרצונה. הסוחר, בהגיעו הביתה, מנסה להסתיר את הסוד מבל, אך היא מחלצת זאת ממנו ומחליטה ללכת מרצון לטירה. החיה מקבלת אותה באדיבות ומודיעה לה כי היא גבירת הטירה, והחיה משרתת אותה. היא נותנת לה בגדים מפוארים ומזון, ומנהלת איתה שיחות ארוכות. כל לילה, החיה מבקשת מבל להינשא לה, אך זו מסרבת בכל פעם. אחרי כל סירוב, בל חולמת על נסיך יפה תואר שמתחנן כי תיענה לו. החיה תוהה מדוע היא ממשיכה לסרב לו, ובל עונה שהיא לא יכולה להתחתן כי היא אוהבת אותו רק כחבר קרוב. בל לא מקשרת בין הנסיך היפה לחיה וחושבת כי החיה מחזיקה בשבי נסיך אי שם בטירה. היא מחפשת אותו ומגלה חדרים קסומים רבים, אך לא את נסיך חלומותיה.
במשך מספר חודשים, חיה בל חיי מותרות בארמון החיה, וזוכה לשירות אדיב על ידי עובדי הטירה הבלתי נראים. עם זאת, בסופו של דבר, היא מתגעגעת לבני משפחתה ומתחננת כי החיה תאפשר לה ללכת לראות אותם. הוא מאפשר זאת, בתנאי שבל תחזור בדיוק שבוע לאחר מכן. בל מסכימה ויוצאת לביתה עם מראה וטבעת קסומות: המראה מאפשרת לה לראות מה קורה בטירה, והטבעת מאפשרת לה לשוב אל הטירה כהרף עין כאשר תסתובב שלוש פעמים סביב האצבע. בביתה, אחיותיה הגדולות מופתעות לגלות כי בל חיה בפאר והן מקנאות על חייה המאושרים בטירה, וכשהן שומעות כי היא חייבת לחזור אל החיה ביום מסוים, הן מבקשות ממנה להישאר עוד יום, ואף שמות בצל בעיניהן כדי להיראות כאילו הן בוכות. הן עושות זאת כדי שהחיה תכעס על בל על הפרת ההבטחה ותעניש אותה. בל משתכנעת ומסכימה להישאר.
בל מרגישה אשמה על הפרת הבטחתה לחיה ומשתמשת במראה כדי לראות אותה בטירה. היא מזועזעת לגלות כי החיה שוכבת שבורת לב ליד שיחי הוורדים שאביה גנב מהם, והיא משתמשת מיד בטבעת כדי לחזור לחיה.
עם שובה, מוצאת בל את החיה גוססת והיא בוכה עליה, וממלמלת כי היא אוהבת אותה. כאשר הדמעות נוטפות עליה, הופכת החיה לנסיך יפה תואר. הנסיך מספר לבל כי לפני זמן רב פיה הפכה אותו לחיה אימתנית לאחר שסירב לתת לה מחסה, וכי רק אם ימצא אהבה אמיתית, למרות כיעורו, יוכל לשבור את הקללה. הוא ובל נישאים והם חיים יחדיו באושר ועושר.
עיבודים לבמה בישראל

המחזה עלה לבמות בישראל מספר פעמים, בין היתר במסגרת מופעי חנוכה לילדים.
בשנת 1998 עלה המחזמר בבימויו של מנחם גולן בו שיחקו ששי קשת בתפקיד החיה, רינת גבאי (שדיבבה קודם לכן את בל בעיבוד של דיסני) בתפקיד היפה, אלי גורנשטיין בתפקיד האבא ג'ון, גיא ליכטנטל בתפקיד גסטון, צחי נוי בתפקיד ז'אקו בעל הפונדק ואילנה אביטל.
ב-2006 עלתה הגרסה הישראלית של המחזמר "היפה והחיה" של דיסני בה שיחקו יעל בר זוהר בתפקיד בל, יגאל שדה בתפקיד החיה, חני נחמיאס בתפקיד גברת תיון, איתי לוי בתפקיד גסטון אלון אופיר (שדיבב בעבר לה-פו בעיבוד של דיסני) בתפקיד לה-פו,ורן בכור.
ב-2016 עלתה גרסה נוספת לאגדה מאת אורי אוריין ובביומיו של אלדר גרויסמן בהשתתפות אניה בוקשטיין ועוז זהבי בתפקיד היפה והחיה (בהתאמה) ובהשתתפות אריה מוסקונה בתור אביה של בל, אמיר הלל בתפקיד גאסטון ובהשתתפות הילה סורג'ון פישר ואבי קורניק.
ב-2021 עלתה גרסה מיוחדת של "היפה והחיה" בדיסני לייב אקשן,
ב-2021 עלתה גרסה חדשה של "היפה והחיה" לעיבוד ובימוי של רענן ניסים פררה ומשה בן שושן וכוריאוגרפיה של יורם כרמי בתיאטרון אורנה פורת לילדים.
הערות שוליים

↑  אורי קליין, המלצת השבוע: היפה והחיה, באתר הארץ, 5 ביולי 2005
| --- | --- |
בקרת זהויות :  NLI: 987007282405705171  LCCN: sh85012722
ערוץ העיצוב

| --- | --- |

 פרטי הערוץ
 מדינה:  ישראל
 תאריך השקה:  19 בדצמבר 2017
 שפה:  עברית   אנגלית
 זמינות
 חבילה:  yes, NEXT TV, HOT
 HOT:  אפיק 180 + SVOD
 yes:  אפיק 66 + SVOD
 
 www.diypage.co.il
ערוץ העיצוב (לשעבר ערוץ DIY ישראל וערוץ DIY עשו זאת בעצמכם) הוא ערוץ טלוויזיה ישראלי המיועד לכל המשפחה. הערוץ נמצא בבעלות חברת אימג'ין מדיה בראשותו של אבי בר, לשעבר מנכ"ל ערוץ הספורט. הערוץ עלה לשידור ב-19 בדצמבר 2017 בערוץ 41 ב-HOT באיכות HD וב-1 בינואר 2019 באפיק 66 ב-yes באיכות SD. ב-1 בספטמבר 2021 שינה הערוץ את שמו לערוץ העיצוב, והוא משודר באותם אפיקים בהוט וביס. בדצמבר 2024 הערוץ בהוט עבר לאפיק 180.
סדרות מקור

בין התוכניות המשודרות בערוץ:
כמו בבית עם מושיק גלאמין - גלאמין מארח אורחים מפורסמים והם עוסקים יחד בטיפים לעיצוב הבית.
המסיבה DIY - עם לירן כוהנר
מגזין FIX עם שיר מורנו - מורנו מארחת מומחים לעיצוב הבית ויחד הם מציגים חידושים בתחום עשה זאת בעצמך.
מור DIY עם מור סילבר
הכוכבים - DIY ברשת - כוכבי רשת שלהם ערוצי הדרכה מסבירים כיצד לעצב ולחדש את הבית.
סופר שי לי עם שי-לי ליפא
פשוט וטעים עם איילת
הסדנה DIY
החיים על פי אנזל עם אפרת אנזל
איפור DIY עם מורן סטויצקי - סטויצקי, מאפרת בהכשרתה, מדריכה כיצד להתאפר.
סדרות רכש

DIY עם מרתה סטיוארט
DIY SOS (אנ') מה-BBC
בית קטן גדול
איזה פטנט!
הערות שוליים

↑  חם על המסך: ללמוד מהמומחים, לעשות בעצמכם, באתר ynet
↑  HOT, ערוץ diy - עשו זאת בעצמכם
↑  הכירו את ערוץ "diy ישראל" – עשו זאת בעצמכם
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אריה זלינגר

| --- | --- |

 לידה:  5 באפריל 1937 (בן 87) קרקוב, פולין 
 מידע כללי
 מדינה:  ישראל, ארצות הברית 
 ספורט
 ענף ספורט:  כדורעף
 
אריה לאון "לונק" זלינגר (נולד ב-5 באפריל 1937) הוא שחקן ומאמן כדורעף ישראלי, מאמן נבחרות אולימפיות בארצות הברית ובהולנד. בשנים 2007–2016 אימן את נבחרת הנשים של ישראל. הוא אחד המאמנים המוערכים בהיסטוריה של הכדורעף העולמי, וצורף להיכל התהילה של הכדורעף העולמי ב-1995.
ביוגרפיה

זלינגר נולד בקרקוב, פולין. אביו היה מהנדס בניין ואמו אחות. הוריו נישאו בארץ ישראל אך חזרו לפולין ב-1937. הוא עבר במדינה את מלחמת העולם השנייה, שנתיים מתוכה במחנה הריכוז ברגן-בלזן. אביו נספה באושוויץ. הוא עלה בגפו לארץ ישראל על האוניה מטרואה, מאחר שאמו נשארה לחפש את אביו. ב-16 ביולי 1945 עגנה האוניה בחיפה והוא הועבר ביחד עם כל נוסעיה במשאיות למחנה המעצר בעתלית. בישראל פגש באחותה של אמו. בעצת הרופא שבדק אותו, הוא נשלח לקיבוץ עין המפרץ. לאחר עלייתו החל לעסוק באתלטיקה ובין השנים 1954–1963 היה חבר נבחרת ישראל בכדורעף, עמה השתתף בשנת 1956 באליפות העולם בכדורעף. בשנת 1963 סיים לימודי חינוך גופני במכון וינגייט והחל לעבוד כמורה לחינוך גופני, לצד עיסוק פעיל בספורט כשחקן ומאמן.
כמאמן, עבד זלינגר עם נבחרת הנשים של ישראל בכדורעף ובשנת 1967 זכתה הנבחרת במקום השמיני באליפות אירופה. לזכותו נזקפו החדרת מהלכי משחק חדשים שזכו להכרה בינלאומית.
בשנת 1969 עזב את ישראל וסיים לימודי תואר שני ודוקטורט באוניברסיטת אילינוי באורבנה-שמפיין. בשנת 1975 החל לאמן את נבחרת הנשים בכדורעף של ארצות הברית, אותה הוביל בשנת 1982 לזכייה במדליית ארד באליפות העולם בכדורעף ובשנת 1984 לזכייה במדליית הכסף באולימפיאדת לוס אנג'לס לראשונה בתולדותה. לאורך השנים זכה להצלחה רבה כמאמן בתחרויות בינלאומיות, ובשנת 1992 זכתה תחת אימונו נבחרת הגברים של הולנד בכדורעף במדליית הכסף באולימפיאדת ברצלונה לראשונה בתולדותיה. לאחר מכן עבר ליפן והמשיך לעסוק בהצלחה כמאמן עד לפרישתו בשנת 2006.
ב-2007 מונה למאמן נבחרת הנשים של ישראל והציב יעד להבאת הנבחרת לאולימפיאדת לונדון (2012).
בספטמבר 2010 הצליח זלינגר להביא את נבחרת ישראל בכדורעף נשים לטורניר הגמר של אליפות אירופה בכדורעף בשנת 2011, לאחר 39 שנים. באליפות אירופה הודחה הנבחרת בשלב המוקדמות לאחר שהפסידה את שלושת משחקיה. ב-2016 עזב את תפקידו בנבחרת.
באוקטובר 2018 התמנה למאמנה של קבוצת מכבי תל אביב מליגת העל בכדורעף אותה אימן עד לשנת 2020.
זלינגר הוזכר באנימת הכדורעף "הייקיו!!" בעונה השלישית בפרק 10.
בנו, אביטל זלינגר (אנ'), הוא שחקן ומאמן כדורעף שזכה כשחקן במדליית כסף באולימפיאדת ברצלונה.
הערות שוליים

↑  המטרה: נבחרת כדורעף נשים ישראלית בלונדון 2012, מכון וינגייט, 11 ביולי 2007
1 2  ברק חקלאי, כדורעף: אריה זלינגר סיכם כמאמן מכבי תל אביב, באתר ynet, 21 באוקטובר 2018
↑  איתמר קציר, אריה זלינגר חזר לאמן כדורעף, וניצח בדרבי עם מכבי תל אביב, באתר הארץ, 23 באוקטובר 2018
זבובים

ערך זה עוסק בתת-סדרה בסדרת הזבובאים. אם התכוונתם למשמעות אחרת, ראו .
| זבובים |
| --- | --- |

מיון מדעי
ממלכה:: בעלי חיים
מערכה:: פרוקי־רגליים
על־מחלקה:: שש־רגליים
מחלקה:: חרקים
על־סדרה:: בעלי גלגול מלא
סדרה:: זבובאים
תת־סדרה:: זבובים
שם מדעי
 Brachycera ‏Macquart, 1834
תקריב על ראש זבוב
קצרי־מחוש או זבובים (שם מדעי: Brachycera) מהווים תת-סדרה בסדרת הזבובאים. לזבובים זוג כנפיים יחיד, והם ניחנים בכושר תעופה מעולה. שלושת חלקי הגוף – הראש, החזה והבטן, על־פי רוב מאוחים זה לזה ולא ניכרת חלוקה בולטת לפרקים. העיניים מכסות חלק ניכר מהראש. המחושים והבחנינים על־פי רוב קצרים יותר מאשר בתת-סדרת היתושים, ומכילים פחות פרקים.
טווח הטקסונים אליהם מתייחס השם העממי "זבוב" משתנה מעט בין שפות שונות; באנגלית, המילה "Fly" מתייחסת לסדרת הזבובאים בכללותה, לרבות כל מיני היתושים באשר הם. גם בעברית, מינים שונים של יתושים מכונים לעיתים בשם "זבוב", למשל הבקה (זבוב החול).
לזבובים גפי פה מסננים־יונקים אשר מותאמים להמסה ספיגה וניגוב של מזון. גפי הפה מורכבים מחדק (Proboscis) גמיש, דמוי קונוס הפוך, ובקצהו אונות ספוגיות (Labella) אשר מחורצות באמצעות תעלות הנקראות Pseudotracheae המנקזות את בלוטות הרוק, יונקות וסופגות את המזון הנוזלי לכיוון הוושט.
למינים רבים של זבובים חשיבות כלכלית עצומה. זבוב הבית ומינים נוספים משמשים וקטורים חשובים להעברת גורמי מחלה. הרימות של מינים מסוימים של זבובים הן טפילות על בני אדם או בהמות. מינים אחרים, כגון זבוב הפירות הים־תיכוני, הם מזיקים קשים לגידולים חקלאיים. למינים רבים חשיבות אקולוגית כמפרקים של חומר אורגני. תכונה זו משמשת לעיתים ברפואה משפטית, לצורך קביעת מועד המוות בגופות.
מיון טקסונומי

הזבובים נחלקים לשש קבוצות (Infraorders):
Asilomorpha (טרפניים, זבוברשתיים, בומביליים, פיזוזיים ואחרים)
Muscomorpha (רחפניים, קונופיתיים, פריזבוביים, פיופיליים, מנהרניים, בראולתיים, חלזבוביים, תסיסניתיים, זבובחופיים, שיבולניים, אנתומיתיים, זבוביים, בוהקניים, אסטריתיים, שחמטניים, טחבוביים, זריזבוביים, שרצגלמים ואחרים)
Stratiomyomorpha
Tabanomorpha (טבניים, רגיוניים, אסטרטיוניים ואחרים)
Vermileonomorpha (ארי-תולעיים)
Xylophagomorpha
ראו גם

זבוב הבית
זבוב הפירות הים תיכוני
זבוב שחמט
זבוב הצה צה
הערות שוליים

↑  קִצְרֵי־מָחוֹשׁ במילון בעלי חיים: זבובאים (תשע"ח), 2018, באתר האקדמיה ללשון העברית
↑   זבובים שנחשפים לגופות חבריהם נוטים לשקוע בדיכאון ולמות מוקדם, באתר הארץ, 15 ביוני 2023
↑  Christi M. Gendron, Ring neurons in the Drosophila central complex act as a rheostat for sensory modulation of aging, Plos Biology, ‏13 ביוני 2023
| --- | --- |
בקרת זהויות :  GND: 4154624-6  NKC: ph327618 
זבובים בעת הזדווגות
ג'קי מייקה

| --- | --- |
אין תמונה חופשית
 לידה:  1955 (בן 69 בערך) קזבלנקה, מרוקו
 שם לידה:  יעקב מלכה
 מוקד פעילות:  ישראל 
 תקופת הפעילות:  מ-1979
 עיסוק:  זמר, מוזיקאי, מלחין
 סוגה:  סן – רמו, מוזיקה מזרחית, פופ
 
ג'קי מייקה (מלכה) (נולד בשנת 1955) הוא זמר, פזמונאי ומלחין ישראלי.
ביוגרפיה

מייקה נולד בעיר קזבלנקה במרוקו ב-1955 ועלה עם משפחתו לישראל בהיותו בן שנה. הוא גדל והתחנך בשכונת קטמונים בירושלים. אחיו, סם ויוסי מלכה היו מראשי ארגון הפשע "הכנופיה הירושלמית". בצעירותו שיחק בקבוצת הנוער של מועדון הכדורגל בית"ר ירושלים לצד אורי מלמיליאן ודני נוימן, וזכה עמה באליפות ישראל בכדורגל לנוער.
בסוף שנות השבעים, הקים ביחד עם כמה מחבריו את הלהקה "זמר קטמונים". בהמשך, פנה לאמרגן בני ברזילי, אמרגנו של שימי תבורי, שהתרשם ממנו, והוחתם אצלו על חוזה הקלטות של חמש שנים. באותה התקופה, החל מייקה להופיע בשורה של מועדונים ברחבי ירושלים, ביניהם "קרוואן", "נובמבר" ו"יופיטר" וביצע את המעבר מעולם הכדורגל לעולם המוזיקה.
ב-1979 יצא אלבומו הראשון "ימי נעוריי" בעיבודים וניהול מוזיקלי של נחום פרפרקוביץ'. מתוך האלבום שמכר מעל ל-150 אלף עותקים בלט במיוחד השיר "לא חשוב לי לאן" (גרסת כיסוי לשיר של זמר אלמוני בשם מיקי אמיר) שנחל הצלחה רבה והפך למפורסם ביותר של מייקה.
לאחר יציאת אלבומו הראשון יצא לסיבוב הופעות בכל חלקי הארץ, בחלק מהופעותיו הופיע יחד עם הבדרן אבנר דן.
ב-1980 יצא אלבומו השני, "אדם וחווה", כאשר עיבודי השירים נחלקו בין נחום פרפרקוביץ' לננסי ברנדס. נוסף אליהם השתתפו בהקלטות גם חיים רומנו בגיטרות, מיקי שביב ושמוליק ארוך בבס, מאיר ישראל בתופים, פטר ורטהיימר, יעקב מירון ואיתמר ארגוב בכלי נשיפה, ריקי מנור, אפי בן ישראל, חני בודגוב בקולות וכן משתתפים נוספים.
ב-1982 יצא אלבומו השלישי "שירו ביחד" עם עיבודים של ננסי ברנדס ונגינה של חברי להקת "ברוש". בין שירי האלבום בלטו שיר הנושא, הדואט "לשיר בשני קולות" עם ריקי מנור (מלהקת "איזולירבנד") והחידוש ל"עופרה", שביצע במקור מוטי פליישר.
ב-1983 יצא בחברת התקליטים "פונוקול" אלבומו הרביעי "חיזרי אליי אהובה" בעיבודים של אלי קניאל ואבי אדריאן. עוד באותה שנה יצא גם אלבומו החמישי "מכתב החייל" עם נגינה בהקלטות של חברי להקת "ברוש".
ב-1986 הוציא את האלבום "בואי ונשירה" שכלל שירים מקוריים לצד 2 חידושים ל"ברצלונה" ול"לילה בחוף אכזיב". את שירי האלבום עיבדו יגאל חרד, ואהרון מנחם.
בשנת 1987, בה בית"ר ירושלים זכתה באליפות המדינה בכדורגל לראשונה בתולדותיה הוציא את השיר "אני אוהב אותך בית"ר", שהפך במהרה לשיר האליפות של הקבוצה ולאחד השירים המזוהים עימו ביותר עד היום.
באוגוסט 1994 יצא בחברת התקליטים של "האחים ראובני" האלבום "לא חשוב לי לאן - להיטי זהב", שכלל עיבודים חדשים ללהיטים שלו עצמו, וכן חידושים ללהיטים של ג'ו עמר, גבי שושן ומשה הילל.
בפברואר 1995 הוציא את אלבום האוסף "להיטי זהב" - חלק ב', שכלל את מיטב להיטיו וכן שיר אחד חדש "אני חולם על אנטונלה".
ב-1999 הוציא את האלבום "גבר מאוהב", בו נכלל הדואט "גולי עלאש" עם זוגתו קרן לוי, וגרסה מחודשת ל"לאן חשוב לי לאן" עם סילברדון בקטעי רגאיי.
בספטמבר 2014 הוציא את האלבום" קלאסיקה ישראלית", שכשמו כלל חידושים ללהיטים של צביקה פיק, גבי שושן, אושיק לוי ועוד. את שירי האלבום עיבד תומר עג'ם.
ב-2015 הוציא את האלבום "קולות מתוך הלב". האלבום כלל את "נלחמים על המולדת", שנכתב בהשפעת מלחמות ישראל, והשאיפה להגיע לשלם
ב-2018 יצא אלבומו "השירים שגדלנו עליהם" שכולל את מיטב שיריו (ביניהם "לא חשוב לי לאן", "לעוף איתך" לצד קאברים לשירים של זמרים אחרים דוגמת "שושנת פלאים")
בשנת 2024 לאחר תקופה ארוכה שג'קי מייקה לא הופיע ולא התראיין הוא הצתלם לתוכנית הרשת "המופע של אלי ניסמן" שעורך ומגיש איש התקשורת אלי ניסמן וסיפר על חידוש הקריירה שלו והשמיע בבכורה שירים חדשים שהקליט במיוחד לקראת אלבום חדש וסיבוב ההופעות שהוא מתכנן.
לאורך כ-40 שנות פעילות הוציא מייקה 28 אלבומי אולפן.
חייו האישיים

מייקה נשוי בשנית לזמרת קרן לוי, הצעירה ממנו ב-24 שנים ולהם שני ילדים. מנישואיו הקודמים יש לו בן אחד.
2021 בספורט

| 0 | 1 | 2 | 3 |
| --- | --- | --- | --- |
|  |  | 2021  בספורט |  |
< · 2019 · 2020 — 2021 — 2022 · 2023 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2021 ונוגעים לעולם הספורט.
אולימפיאדה > אולימפיאדת טוקיו

המשחקים האולימפיים שהיו אמורים להתקיים בשנת 2020, נערכו מ-23 ביולי ועד-8 באוגוסט 2021